Johanne Loves Makeup - Produkter, som rent faktisk har afhjulpet min tørre hud ... - Johanne Loves Makeup
Hvis I læser med jævnligt her på bloggen, har I nok ikke undgå at høre om min tørre hud og de problemer det skaber i forhold til makeup. Faktisk får jeg det næsten nævnt hver gang jeg skriver et indlæg… Men hvis du også kender til det med tør hud og de problemer det medfører, ved du også hvor irriterende det kan være. Makeuppen ligger kaget på huden og ser generelt bare frygtelig ud.
Så hvorfor ikke skrive et indlæg til jer, hvor jeg rent faktisk fortæller hvilke produkter jeg har haft allerbedst erfaring med i forhold til min hud? For jeg føler nemlig endelig, at jeg har problemet ret godt under kontrol. Så her er de produkter, som rent faktisk har afhjulpet min tørre hud.
Produkter, som rent faktisk har afhjulpet min tørre hud – MASSER AF FUGT!
Lad os starte med det grundlæggende. Det hjælper med en god hudplejerutine, hvor du får en masse fugt. Jeg er selv utroligt vild med Estée Lauder Advanced Night Repair (reklamelink), som faktisk er den serum jeg har haft allermest glæde af. I særligt tørre perioder bruger jeg den også om morgenen. Ellers er en god olie også helt fantastisk, som f.eks. The Ordinary Rose Hip Oil (reklamelink), som jeg har elsket. Hvis du har tør hud og godt kan klare følelsen af olie på huden, vil jeg altid anbefale det som et ekstra skridt i hudplejerutinen.
Som dagcreme bruger jeg lige nu Beauté Pacifique Superfruit Creme (reklamelink), som er virkelig lækker tyk i konsistensen, men den tørrer så hurtigt på huden. Om aftenen er jeg afhængig af en overnight mask, som jeg faktisk næsten bruger hver aften… Blandt andet min elskede Origins Drink Up Intensive Mask (reklamelink), som jeg lige har brugt op. Men også masker som Skinfood Freshmade Coconut Mask, som er super let på huden, Biotherm Life Plankton Mask, som er ekstremt kølende og behagelig på huden og Clinique Moisture Surge Overnight Mask (reklamelink), som virkelig også får banket noget fugt ind i huden over natten.
Jeg vil faktisk også anbefale fysisk eksfoliering af huden. Noget jeg selv har undladt at gøre i laaaang tid, fordi jeg tænkte min hud er for sart og tør til andet end kemisk eksfoliering. Men der gælder det simpelthen om at finde noget, din hud kan holde til. Jeg bruger lige nu Suki Exfoliate Foaming Cleanser, som er helt fantastisk. Den får virkelig eksfolieret huden, men uden at være for voldsom til min sarte hud. Jeg bruger den dog maks 2 gange om ugen – og det hjælper helt fantastisk på hvordan min makeup ligger på huden.
Hvordan lægger man så makeup på tør hud?
Hvis jeg så lige skal komme med et par tips, når det så rent faktisk kommer til makeuplægning på tør hud, så er mit bedste tip igen – fugt, fugt og atter fugt. Start med en god gennemfugtet base og en primer, som giver ekstra fugt til huden. Nogen gange bruger jeg faktisk en ren olie som base og her kan man jo bruge den seje Farsáli Unicorn Essence. Ellers elsker jeg også Becca First Light Priming Filter, som giver glød til huden, samtidig med den gennemfugter.
Hvis din hud er tør, så gå aldrig efter en foundation med mat finish. Det bliver højst sandsynligt meget “kaget” på huden. Og hvis du gør, så put en dråbe olie i din foundation, som jeg selv kan finde på at gøre ved min favorit, Estée Lauder Double Wear Foundation (reklamelink). Ellers vil jeg anbefale Clinique Even Better Glow (reklamelink), som er den smukkeste foundation på tør hud. Den er super glowy, så det skal man være forberedt på – men hold da op, hvor ligger den smukt på tør hud!
Kunne I bruge mine tips til noget? Jeg har virkelig fundet en løsning, der fungerer for mig selv. Men vi er jo alle forskellige – og hvad virker for mig, virker jo ikke nødvendigvis for dig. Men jeg er endelig kommet igennem en vinter uden speciel tør hud. Og jeg har altså før i tiden døjet med meget store, tørre områder. Så det er skønt at være på den anden side af det.
Tags: Beauté Pacifique Becca Biotherm Clinique Estee Lauder Farsáli Origins Skinfood Suki The Ordinary
Reply	Fruen
Tak for et godt indlæg. Især overnight maskerne kunne være spænende at prøve.
Jeg har også Mega tør hud , men også sart hud.
Så alle de fine forslag du anbefaler tror jeg ikk jeg kan tåle.
Indeholder de ikk parfume ?
25. februar 2018 at 16:10
Ja, jeg er godt nok desværre bange for der er parfume i det meste! Hvilket desværre heller ikke er noget, jeg forstår. Især Origins er meget parfumeret. Det er en skam, hvis man har så sart hud at man ikke kan tåle det.
BLACK FRIDAY hos Look Fantastic | de bedste tilbud!
Disse 5 læbestifter skal du eje fra MAC